CELEX: 32015R0756
Language: ro
Date: 2015-04-29 00:00:00
Title: Regulamentul (UE) 2015/756 al Parlamentului European și al Consiliului din 29 aprilie 2015 de suspendare a anumitor concesii privind importul în cadrul Uniunii al produselor agricole provenite din Turcia

19.5.2015   
            
            
               RO
            
            
               Jurnalul Oficial al Uniunii Europene
            
            
               L 123/50
            
         REGULAMENTUL (UE) 2015/756 AL PARLAMENTULUI EUROPEAN ȘI AL CONSILIULUI
   din 29 aprilie 2015
   de suspendare a anumitor concesii privind importul în cadrul Uniunii al produselor agricole provenite din Turcia
   (text codificat)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (2),
   având în vedere propunerea Comisiei Europene,
   după transmiterea proiectului de act legislativ către parlamentele naționale,
   având în vedere avizul Comitetului Economic și Social European (1),
   hotărând în conformitate cu procedura legislativă ordinară (2),
   întrucât:
   
               (1)
            
            
               Regulamentul (CE) nr. 1506/98 al Consiliului (3) a fost modificat în mod substanțial (4). Este necesar, din motive de claritate și de raționalizare, să se codifice respectivul regulament.
            
         
               (2)
            
            
               În cadrul Acordului de instituire a unei asocieri între Comunitatea Economică Europeană și Turcia (5) (denumit în continuare „acordul”), acestei țări i-au fost acordate concesii pentru anumite produse agricole.
            
         
               (3)
            
            
               Decizia nr. 1/98 a Consiliului de asociere CE-Turcia (6) prevede îmbunătățirea și consolidarea preferințelor comerciale referitoare la importul în Uniune de produse agricole originare din Turcia și stabilește o serie de concesii preferențiale în ceea ce privește exporturile de carne și animale vii din Uniune către Turcia.
            
         
               (4)
            
            
               Începând cu anul 1996, Turcia aplică o interdicție în ceea ce privește importul de animale vii din specia bovină (cod NC 0102) și restricții la importul de carne de vită (cod NC 0201-0202). Fiind restricții cantitative, măsurile respective nu sunt compatibile cu acordul și împiedică Uniunea să beneficieze de concesiile care i-au fost acordate prin Decizia nr. 1/98. Deși au avut loc consultări cu Turcia pentru a se identifica prin negociere o soluție la această problemă, restricțiile cantitative se mențin.
            
         
               (5)
            
            
               Ca urmare a măsurilor respective, exporturile către Turcia ale produselor în cauză originare din Uniune sunt blocate. Pentru a proteja interesele comerciale ale Uniunii, situația ar trebui reechilibrată prin măsuri echivalente. Prin urmare, concesiile prevăzute în anexa I la prezentul regulament ar trebui suspendate.
            
         
               (6)
            
            
               În vederea asigurării unor condiții uniforme pentru punerea în aplicare a prezentului Regulament, ar trebui conferite competențe de executare Comisiei. Respectivele competențe ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului (7),
            
         ADOPTĂ PREZENTUL REGULAMENT:
   Articolul 1
   Se suspendă cele două contingente tarifare enumerate în anexa I.
   Articolul 2
   Prin intermediul unor acte de punere în aplicare, Comisia pune capăt suspendării menționate la articolul 1 îndată ce se ridică obstacolele în calea exporturilor preferențiale din Uniune către Turcia. Respectivele acte de punere în aplicare se adoptă în conformitate cu procedura de examinare menționată la articolul 3 alineatul (2).
   Articolul 3
   (1)   Comisia este asistată de Comitetul de gestionare a organizării comune a piețelor agricole, instituit prin articolul 229 din Regulamentul (UE) nr. 1308/2013 al Parlamentului European și al Consiliului (8). Respectivul comitet este un comitet în înțelesul Regulamentului (UE) nr. 182/2011.
   (2)   În cazul în care se face trimitere la prezentul alineat, se aplică articolul 5 din Regulamentul (UE) nr. 182/2011.
   (3)   În cazul în care avizul comitetului urmează să fie obținut prin procedură scrisă, respectiva procedură se încheie fără rezultat atunci când, în termenul stabilit pentru emiterea avizului, președintele comitetului decide în acest sens sau cel puțin un sfert dintre membrii comitetului solicită acest lucru.
   Articolul 4
   Regulamentul (CE) nr. 1506/98 se abrogă.
   Trimiterile la regulamentul abrogat se interpretează ca trimiteri la prezentul regulament și se citesc în conformitate cu tabelul de corespondență din anexa III.
   Articolul 5
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Strasbourg, 29 aprilie 2015.
      
         
            Pentru Parlamentul European
         
         
            Președintele
         
         M. SCHULZ
      
      
         
            Pentru Consiliu
         
         
            Președintele
         
         Z. KALNIŅA-LUKAŠEVICA
      
   
   
      (1)  Avizul din 10 decembrie 2014 (nepublicat încă în Jurnalul Oficial).
   
      (2)  Poziția Parlamentului European din 11 martie 2015 (nepublicată încă în Jurnalul Oficial) și Decizia Consiliului din 20 aprilie 2015.
   
      (3)  Regulamentul (CE) nr. 1506/98 al Consiliului din 13 iulie 1998 de stabilire a unei concesii în favoarea Turciei sub forma unui contingent tarifar comunitar în 1998 pentru alunele de pădure și de suspendare a anumitor concesii (JO L 200, 16.7.1998, p. 1).
   
      (4)  A se vedea anexa II.
   
      (5)  JO 217, 29.12.1964, p. 3687/64.
   
      (6)  Decizia nr. 1/98 din 25 februarie 1998 a Consiliului privind asocierea CE-Turcia în ceea ce privește regimul comerțului cu produse agricole (JO L 86, 20.3.1998, p. 1).
   
      (7)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).
   
      (8)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).
   
      ANEXA I
      
                  Număr de serie
               
               
                  Cod NC
               
               
                  Denumirea mărfurilor
               
               
                  Volumul contingentului pe an sau pe perioada indicată (în tone)
               
               
                  Drept contingentar
               
            
                  09.0217
               
               
                  ex 0807 11 00 
               
               
                  Pepeni verzi proaspeți:
               
               
                  14 000 
               
               
                  Scutire
               
            
                  de la 16 iunie până la 31 martie
               
            
                  09.0207
               
               
                  2002 90 31 
               
               
                  Tomate preparate sau conservate în alt mod decât cu oțet sau acid acetic, altfel decât întregi sau bucăți, cu un conținut de substanță uscată de 12 % sau mai mare din greutate
               
               
                  30 000  cu un conținut de substanță uscată între 28 și 30 % din greutate
               
               
                  Scutire
               
            
                  09.0209
               
               
                  2002 90 39 
               
            
                  2002 90 91 
               
            
                  2002 90 99 
               
            
   
      ANEXA II
      
         Regulamentul abrogat și modificările acestuia
      
      
                  Regulamentul (CE) nr. 1506/98 al Consiliului
                  (JO L 200, 16.7.1998, p. 1).
               
               
                   
               
            
                  Regulamentul (UE) nr. 255/2014 al Parlamentului European și al Consiliului
                  (JO L 84, 20.3.2014, p. 57).
               
               
                  Numai articolul 3
               
            
   
      ANEXA III
      
         Tabel de corespondență
      
      
                  Regulamentul (CE) nr. 1506/98
               
               
                  Prezentul regulament
               
            
                  Articolul 1
               
               
                  —
               
            
                  Articolul 2
               
               
                  Articolul 1
               
            
                  Articolul 3
               
               
                  Articolul 2
               
            
                  Articolul 3a
               
               
                  Articolul 3
               
            
                  —
               
               
                  Articolul 4
               
            
                  Articolul 4
               
               
                  Articolul 5
               
            
                  Anexa I
               
               
                  —
               
            
                  Anexa II
               
               
                  Anexa I
               
            
                  —
               
               
                  Anexa II
               
            
                  —
               
               
                  Anexa III